Rannsóknarlögreglumaðurinn Wade Handler er fenginn til að rannsaka hvarf milljónamæringsins Embry Larkin , sem hvarf tveimur árum fyrr . Wade leitar uppi fyrrum kærustu Embry , Katie Burke , í heimavistinni á háskólanum þeirra . Katie er undir álagi , hún er að klára lokaritgerðina , er í veseni í vinnunni , og gengur til sálfræðings , Dr. David Schaffer . Katie saknar ... Lesa meira Rannsóknarlögreglumaðurinn Wade Handler er fenginn til að rannsaka hvarf milljónamæringsins Embry Larkin , sem hvarf tveimur árum fyrr . Wade leitar uppi fyrrum kærustu Embry , Katie Burke , í heimavistinni á háskólanum þeirra . Katie er undir álagi , hún er að klára lokaritgerðina , er í veseni í vinnunni , og gengur til sálfræðings , Dr. David Schaffer . Katie saknar Embry , þar sem hún á enga fjölskyldu , en hún laðast sterklega að Wade . Á meðan á rannsókninni stendur snýr Embry aftur án nokkurra útskýringa , og samnemandi Katie , Harrison Hobart , sem er skotinn í henni , hverfur . Katie grunar Embry , og segir Wade frá því . En nú er Embry horfinn . ... minna Aldrei skyldi maður dæma bók eftir kápunni . Þetta lærði ég enn og aftur eftir að hafa séð Abandon . Ég var eiginlega búinn að afskrifa hana fyrirfram sem enn einn unglingatryllinn með fallegum en hæfileikalitlum sjónvarpsleikurum . Og jújú , Abandon hefur þrjá slíka innanborðs : Katie Holmes ( Dawson's Creek ) , Benjamin Bratt ( Law & Order ) , og Charlie Hunnam ( Undeclared ) . En ég var búinn að gleyma því að handritshöfundur og leikstjóri myndarinnar er Stephen Gaghan , sem fékk Óskarsverðlaun í fyrra fyrir handrit myndarinnar Traffic . Af þeim ástæðum er mun meira kjöt á beinunum hér en annars gæti verið . Katie Burke ( Holmes ) er fyrirmyndarnemandi á barmi útskriftar með öllu því sem því fylgir ( ritgerðaskrif , vinnuleit , o.s.frv. ) og er frekar stressuð yfir öllu saman . Það bætir ekki úr skák þegar fyrrverandi kærastinn hennar ( Hunnam ) skýtur upp kollinum tveimur árum eftir að hann hvarf sporlaust . Lögreglumaður á batavegi eftir drykkjusýki ( Bratt ) rannsakar málið , og málin flækjast hratt . Gaghan skapar óþægilega en spennandi stemmningu með góðum klippingum , snjallri tónlistarnotkun , og kvikmyndatöku sem notast nær eingöngu við blágráa filmu . Það er óneitanlega óhuggulegur andi sem svífur yfir vötnunum , og manni bregður oft . Ekki er verra að fléttan í lokin er áhugaverð ; ég var reyndar búinn að átta mig á öllu saman um miðja mynd , en ég var samt ánægður með lausnina . Holmes er ágæt og sannar að hún þarf ekki endilega að lifa í skugga Dawson's Creek að eilífu . Bratt er lágstemmdur og nær góðum tökum á sínu hlutverki , en Hunnam fær lítið að gera . Persóna hans er leiðinleg og oft pirrandi , og hann nær ekki alveg að kveða niður breska hreiminn sinn . Gaghan fyllir myndina líka af aukaleikurum sem maður grunar um græsku frá byrjun ; þeirra best eru Zooey Deschanel , Melanie Lynskey , og Tony Goldwyn . Abandon er sæmilegasta skemmtun , en það væri kannski ekki vitlaust að bíða eftir henni á myndbandi .